b'\n_START_ARTICLE_\nCelinske Zdru\xc5\xbeene dr\xc5\xbeave\n_START_PARAGRAPH_\nCelinske Zdru\xc5\xbeene dr\xc5\xbeave (tudi kontinentalne ZDA, sole\xc5\xbene ZDA; angle\xc5\xa1ko contiguous United States, coterminous United States, the lower 48, CONUS) so skupina 48 zveznih dr\xc5\xbeav ZDA in zveznega ozemlja v osrednjem delu Severne Amerike, ki izklju\xc4\x8duje zvezni dr\xc5\xbeavi Aljasko in Havaje. Ta skupina predstavlja tradicionalno geografsko podobo Zdru\xc5\xbeenih dr\xc5\xbeav, saj sta bili slednji zvezni dr\xc5\xbeavi uniji priklju\xc4\x8deni \xc5\xa1ele v drugi polovici 20. stoletja. Celinske Zdru\xc5\xbeene dr\xc5\xbeave zavzemajo 3.119.686 km\xc2\xb2._NEWLINE_V voja\xc5\xa1ki terminologiji je za celinske Zdru\xc5\xbeene dr\xc5\xbeave uporabljana kratica CONUS (angle\xc5\xa1ko Continental United States).'